**Măicuța**

*Dorurot*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Domoală e valea și-i molcom pârâul,

Cărări despletindu-l , animă tot satul,

Căsuțele-s albe, încinse de brâul,

Pridvoarelor puse spre poartă de-a latul.

În ele, rămas-au tot greul să ducă,

Bieți vârstnici scornind povești la nepoți,

C-afară nu-i vreme de coasă ori furcă,

Și stau părăsite, în șură-ntr-un colț.

-Vedeți o maicuță ce plânge-n pridvor?!...

-Nu treceți de dânsa ci dați-i binețe!...

Urâtul o stinge, căci crudu-i fecior

În lume plecat-a pe drumuri răzlețe!...

Măicuța, semn așteaptă-n divine căi,

Lumină s-aștearnă în negru-i pridvor,

Icoana doar știe cât plâns, ochii săi

Vărsat-a să-ntoarcă, pierdutu-i fecior!...

S-a stins tinerețea pe ulițe-n sate,

Lipsesc cosânzene și bravi feți frumoși,

Nu mai vor basme nepoții , ci lapte,

De tânără mamă și … ochii-i duioși!...